กฎกระทรวงกำหนดการปฏิบัติงานการทะเบียนราษฎรด้วยระบบดิจิทัล พ.ศ. 2565
วันที่ประกาศ: 2022-02-11

content: กฎกระทรวง กำหนดการปฏิบัติงานการทะเบียนราษฎรด้วยระบบดิจิทัล พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง มาตรา ๗ วรรคหนึ่ง มาตรา ๑๒ วรรคหนึ่ง และมาตรา ๑๔ วรรคสาม แห่งพระราชบัญญัติการทะเบียนราษฎร พ.ศ. ๒๕๓๔ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “การพิสูจน์ตัวตน” หมายความว่า กระบวนการรวบรวมและตรวจสอบข้อมูลเกี่ยวกับคุณลักษณะเฉพาะตัวของบุคคลซึ่งสามารถบ่งบอกหรือจำแนกบุคคลได้ และการตรวจสอบความเชื่อมโยงระหว่างบุคคลกับข้อมูลดังกล่าว “การยืนยันตัวตน” หมายความว่า กระบวนการตรวจสอบสิ่งที่ใช้ยืนยันตัวตน
sectionNo: 2
content: เพื่อยืนยันคุณลักษณะเฉพาะตัวของบุคคลซึ่งสามารถบ่งบอกหรือจำแนกบุคคลที่ใช้สิ่งที่ยืนยันตัวตนนั้น
sectionNo: 3
content: ข้อ ๓ ให้สำนักทะเบียนกลางนำระบบการพิสูจน์และยืนยันตัวตนทางดิจิทัลตามกฎหมายว่าด้วยธุรกรรมทางอิเล็กทรอนิกส์มาใช้เพื่อประโยชน์ในการปฏิบัติงานการทะเบียนราษฎร
sectionNo: 4
content: ข้อ ๔ ผู้ประสงค์จะใช้บริการการทะเบียนราษฎรผ่านระบบดิจิทัล ต้องยื่นคำขอลงทะเบียนเพื่อพิสูจน์ตัวตนและกำหนดรหัสลับประจำตัว โดยให้ยื่นความประสงค์ด้วยตนเองต่อนายทะเบียน ณ สำนักทะเบียนอำเภอ สำนักทะเบียนท้องถิ่น หรือตามที่ผู้อำนวยการทะเบียนกลางกำหนด
sectionNo: 4
content: และต้องแสดงบัตรประจำตัวประชาชนเพื่อให้นายทะเบียนทำการตรวจสอบข้อมูลก่อนการลงทะเบียน ในการพิสูจน์ตัวตนของผู้ยื่นคำขอลงทะเบียนตามวรรคหนึ่ง นายทะเบียนผู้รับลงทะเบียน ต้องตรวจสอบว่าผู้ยื่นคำขอลงทะเบียนเป็นบุคคลเดียวกับบุคคลที่ปรากฏข้อมูลตามบัตรประจำตัวประชาชนและข้อมูลทะเบียนประวัติราษฎร
sectionNo: 5
content: ข้อ ๕ ให้สำนักทะเบียนกลางจัดให้มีการบริการการทะเบียนราษฎรด้วยระบบดิจิทัลตามที่ผู้อำนวยการทะเบียนกลางกำหนด เพื่อให้ประชาชนที่ได้รับการพิสูจน์ตัวตนทางดิจิทัลแล้วสามารถขอรับบริการผ่านระบบดิจิทัลได้
sectionNo: 6
content: ข้อ ๖ การขอรับบริการการทะเบียนราษฎรผ่านระบบดิจิทัลตามกฎกระทรวงนี้ โดยใช้วิธีการยืนยันตัวตนทางดิจิทัล
sectionNo: 6
content: ให้ถือว่าเป็นการยื่นคำขอหรือแจ้งตามกฎหมายว่าด้วยการทะเบียนราษฎรและการดำเนินการตามกฎกระทรวงนี้ของนายทะเบียนหรือนายทะเบียนผู้รับแจ้งให้ถือว่าเป็นการปฏิบัติตามอำนาจหน้าที่ของนายทะเบียนหรือนายทะเบียนผู้รับแจ้งตามกฎหมายว่าด้วยการทะเบียนราษฎร
sectionNo: 7
content: ข้อ ๗ การจัดเก็บค่าธรรมเนียมและการรับรองรายการทะเบียนราษฎรที่เกิดจากการบริการการทะเบียนราษฎรด้วยระบบดิจิทัล ให้เป็นไปตามระเบียบที่ผู้อำนวยการทะเบียนกลางกำหนด อัตราค่าธรรมเนียมการให้บริการการทะเบียนราษฎรด้วยระบบดิจิทัล ให้เป็นไปตามที่กำหนดในกฎกระทรวงที่ออกตามความในพระราชบัญญัติการทะเบียนราษฎร พ.ศ.
sectionNo: 7
content: ๒๕๓๔
sectionNo: 8
content: ข้อ ๘ ให้ผู้อำนวยการทะเบียนกลางจัดให้มีระบบการตรวจสอบ ติดตามและประมวลผลการให้บริการการทะเบียนราษฎรด้วยระบบดิจิทัล และการปรับปรุงรายการที่เกิดจากการให้บริการการทะเบียนราษฎรด้วยระบบดิจิทัล ในฐานข้อมูลการทะเบียนราษฎรด้วยระบบคอมพิวเตอร์ให้ถูกต้องและเป็นปัจจุบัน
sectionNo: 9
content: ข้อ ๙ การปฏิบัติงานและการให้บริการการทะเบียนราษฎรด้วยระบบดิจิทัลตามกฎกระทรวงนี้ ให้เป็นไปตามมาตรฐานการให้บริการการทะเบียนราษฎรด้วยระบบดิจิทัลและมาตรการป้องกันและแก้ไขปัญหาที่อาจเกิดจากการให้บริการที่ผู้อำนวยการทะเบียนกลางประกาศกำหนด
sectionNo: 9
content: โดยสอดคล้องกับมาตรฐานและหลักเกณฑ์ที่เกี่ยวข้องซึ่งออกตามความในกฎหมายว่าด้วยการบริหารงานและการให้บริการภาครัฐผ่านระบบดิจิทัล และกฎหมายว่าด้วยธุรกรรมทางอิเล็กทรอนิกส์
sectionNo: 10
content: ข้อ ๑๐ ในวาระเริ่มแรก ให้ยกเว้นค่าธรรมเนียมเกี่ยวกับการทะเบียนราษฎรที่จะต้องเรียกเก็บจากผู้ใช้บริการด้วยระบบดิจิทัลตามกฎกระทรวงนี้เป็นระยะเวลาหนึ่งปีนับแต่วันที่กฎกระทรวงนี้มีผลใช้บังคับ
content: ให้ไว้ ณ วันที่ ๒๖ มกราคม พ.ศ. ๒๕๖๕ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรให้มีระบบการปฏิบัติงานและการให้บริการการทะเบียนราษฎรด้วยระบบดิจิทัล โดยนำเทคโนโลยีมาใช้เพื่อเพิ่มประสิทธิภาพในการปฏิบัติงานด้านการทะเบียนราษฎร และเป็นการอำนวยความสะดวกให้แก่ประชาชน
content: แต่เนื่องจากบทบัญญัติของกฎหมายที่ใช้บังคับอยู่ในปัจจุบันยังไม่ครอบคลุมถึงการปฏิบัติงานและการให้บริการการทะเบียนราษฎรด้วยระบบดิจิทัล จึงจำเป็นต้องออกกฎกระทรวงนี้